cyanic-selkie/wikianc huggingface dataset:
Dissipasjon
For eksempel sier man at en bølge som får gradvis mindre amplitude dissiperer. Hvordan dette går for seg avhenger av hvilken bølge det er snakk om. En atmosfærisk bølge vil for eksempel dissipere nær overflaten på grunn av friksjon mot landmassen, og i høyere nivå på grunn av strålingsavkjøling.
Tove Hol
Tove Hol (født 27. juni 1970) er en norsk tidligere badmintonspiller som representerte Sandefjord BK.
Zsuzsanna Tiba
Zsuzsanna Tiba (født 31. mars 1976) er en ungarsk vannpolospiller.
Burot
Burot er en art i malurtslekta. Det er en plante som er brukt som medisinplante siden oldtiden og kan være giftig i større mengder. Giftvirkningen er omtrent den samme som hos malurt. Som andre i malurtslekta er burot vindpollinert og pollen fra denne planten gir mange pollenallergikere plager.
Whiteface-fjellet
Whiteface-fjellet (Whiteface Mountain) er den femte høyeste toppen i Adirondack-fjella og i delstaten New York i USA.
Anna the Adventuress
Handling
Tvilling-søstrene Anna og Annabel er så forskjellige som det er mulig å bli. Anna er en tilbaketrukket kunst-student, mens Annabel er en danserinne. Når Annabels ektemann forsvinner i løpet av bryllupsreisen deres, går hun snart ut fra at han er død - og tar i bruk søsterens identitet for å gå på fest over hele byen.
Whiteface-fjellet
Toppen, som er 1483 meter over havet, ligger et godt stykke unna de øvrige høye fjella i Adirondacks, og den har derfor ei storslagen utsikt rundt heile horisonten. På de beste dagene kan en se både til nabostaten Vermont og over grensa til Canada.
Whiteface er svært enkel å bestige. Det går nemlig bilveg nesten til toppen. Vegen blei anlagt som et krisetiltak mot arbeidsløshet i depresjonstida. Franklin D. Roosevelt var til stede ved seremonier både ved starten av arbeidet i 1929 og ved innvielsen i 1935, første gang som guvernør i New York, andre gang som president i USA. Vegen fikk navnet Whiteface Mountain Veterans Memorial Highway, til minne om dem som deltok i første verdenskrig. Vegen er bomveg og åpen bare på dagtid. Den er om lag 8 kilometer lang og har en gjennomsnittlig stigning på 8 prosent.
Vegen ender ved «slottet» Whiteface Castle med et enkelt besøkssenter. Det er bygd i granitt fra vegbygginga og ligger rundt 80 høydemeter fra toppen. Herfra kan en enten gå en enkel sti opp, eller en kan gå en 129 meter lang tunnel inn i fjellet og derfra ta heis 84 meter opp. På toppen er det et utkikkspunkt, en meteorologisk stasjon og ei enkel utstilling om fjellet og vegen.
Whiteface har ei av de lengste fjellsidene i det østlige USA (1045 meter), og området er derfor et populært skisportsted. Ved Vinter-OL 1980 foregikk alpinøvelsene her. Lekenes hovedby, Lake Placid, ligger rundt to mil unna. Fjellet har nå 76 løyper av ulik vanskegrad, i tillegg til «The Slides», et område for ekstremkjøring, som på grunn av rasfare vanligvis bare er åpent mot slutten av sesongen. Om sommeren byr Whiteface på muligheter for fot- og sykkelturer.
Det finnes også et Mount Whiteface i New Hampshire. Det er 1225 meter og tilhører fjellkjeden White Mountains.
Burot
Beskrivelse
Planten blir vanligvis mellom 1-2 meter høy, men kan i sjeldne tilfeller vokse seg opptil 2,5 meter. Bladene er mellom 5-20 cm lange, mørkegrønne og har hår på undersiden. Den oppreiste stengelen er ofte rødlig i fargen. Korgene er ganske små, omtrent 5 mm lange, og består utelukkende av rørkroner. Planten blomstrer fra juli til september.
Whiteface-fjellet
North Pole
Ved vegen opp mot Whiteface-fjellet ligger den lille landsbyen North Pole (Nordpolen). Her ligger Santa's Workshop (Julenissens verksted), som er en av USAs eldste temabaserte fornøyelsesparker.
Zsuzsanna Tiba
Hun representerte Ungarn under Sommer-OL 2004 i Athen, hvor laget hennes ble nummer 6.
Rabbagast
Rabbagast er et musikkalbum med 3 Busserulls, utgitt i 1981. Albumet lå fire uker på VG-lista og endte med 18.-plass som beste plassering.
O.A. Hvals vei
O.A. Hvals vei (3-17, 2-10) er en vei på Hallingby i Ringerike.
Veien ligger helt nord i Hallingby, på vestsiden av E16. Den er en sidevei til Gamle Ådalsvei, nordvestover fra denne, og starter ved Røsslyngveien. Nedre Hval gård ligger i O.A. Hvals vei 8, og Øvre Hval gård ligger i nr 12, der veien dreier østover og ender opp i Gamle Ådalsvei. Veien består av gårdsbruk og eneboliger, og ligger cirka 169 meter over havet ved Nedre Hval gård.
Mary Boyce
Mary Boyce, døpenavn Norah Elisabeth Mary Boyce (født 2. august 1920 i Darjeeling i Britisk India, død 4. april 2006) var en internasjonalt anerkjent forsker av zoroastrisme og iranologi.
Tidlige år
Mary Boyce ble født i Darjeeling i India hvor hennes foreldre var på ferie for å unnslippe den verste indiske sommerheten. Hennes far, William H. Boyce, var en dommer ved høyesteretten i Calcutta, den gang en institusjon i Det britiske imperiet. Hennes mor Nora (født Gardiner) var sønnedatter av historikeren Samuel Rawson Gardiner.
Hun fikk sin elementære utdannelse ved Wimbledon High School i sørvestlige London. Senere og inntil hun var 18 år gikk hun på Cheltenham Ladies College i Cotswolds. Ved University of Cambridge på Newnham College studerte hun engelsk arkeologi og antropologi.
Akademisk karriere
I 1944 ble Mary Boyce medlem av fakultet Royal Holloway ved University of London hvor hun foreleste i angelsaksisk litteratur og arkeologi inntil 1946. Samtidig fortsatte hun sine studier, denne gangen i persiske språk under veiledning av Vladimir Minorsky på Skolen for orientalske og afrikanske studier (SOAS, også ved University of London) i årene 1945–1947. Her møtte hun også sin framtidige mentor, Walter Bruno Henning, og under hans formynderskap begynte hun å studere middeliranske språk.
Nederland under Paralympiske vinterleker 2002
Nederland deltok under Paralympiske vinterleker 2002 i Salt Lake City, USA, fra 9. til 18. mars 2002.
Kie Kusakabe
Kie Kusakabe (født 11. oktober 1978) er en japansk judoka.
Nederland under Paralympiske vinterleker 2002
Før lekene i Salt Lake City 2002 hadde Nederland vunnet 6 medaljer (1 gull, 1 sølv og 4 bronse) fra 5 vinterleker siden 1984.
Kie Kusakabe
Hun representerte Japan under Sommer-OL 2004 i Athen, der hun ble utslått i omspillet. Hun tok bronse under Sommer-OL 2000.
Mary Boyce
Akademisk karriere
I 1948 ble Boyce utpekt som foreleser iranske studier ved SOAS, spesialisering i manikeisme, pahlavi, og partianske tekster. Fem år senere, i 1952, ble hun tildelt en doktorgrad i orientalske studier fra University of Cambridge. Ved SOAS ble hun forfremmet til reader (1958–1961) og påfølgende æret med University of Londons professorat i iranske studier etter Hennings overgang til University of California ved Berkeley.
Boyce forble professor ved SOAS inntil hun gikk av i 1982, fortsatte som professor emerita og som professor amanuensis inntil hennes død i 2006. Mary Boyces forskning var høyt respektert og ga henne en internasjonal berømmelse og gjorde henne til medlem av flere akademiske samfunn og institusjoner. Hennes spesialitet forble religionene til talerne av øst-iranske språk, spesielt manikeisme og zoroastrisme.
Utgivelser
I 1963–1964 tilbrakte Boyce et forskningsår blant ortodokse zoroastrister i 24 landsbyer i Yazd i Iran. Resultatet av hennes forskning der ble informativ for hennes forståelse av zoroastrismen og hun oppdaget at mye av tidligere etablert forskning på oldtidens tro var feilaktig. I 1975 presenterte Boyce resultatene av hennes forskning ved hennes «Ratanbai Katrak»-forelesningserie ved University of Oxford. Det samme året publiserte hun det første bindet av hennes magnum opus, The History of Zoroastrianism (Zoroastrismens historie), som utkom på monografi-serien Handbuch der Orientalistik (Leiden: Brill). Hennes «Ratanbai Katrak»-forelesning ble utgitt i 1977 som A Persian Stronghold of Zoroastrianism (En zoroastristisk skanse i Perisa).
I 1979 utga Boyce Zoroastrians: Their Religious Beliefs and Practices (Zoroastristene: Deres tro og ritualer) som ikke bare oppsummerte hennes tidligere utgivelser, spesielt første bind av ovennevnte Zoroastrismens historie, men også antologiserte zoroastrismens rolle i løpet av de følgende områdene. Dette ble fulgt av bind 2 av Zoroastrismens historie i 1982 (også en del av monografiserie) og bind 3 i 1991 som hun skrev sammen med Frantz Grenet. I 1992 publiserte hun Zoroastrianism: Its Antiquity and Constant Vigour (Zoroastrisme: Dens oldtid og dens fortsatt livskraft) som en del av Columbia-forelesningene på iranske studier som hun hadde holdt der i 1985.
Filosofiåret 1760
Filosofiåret 1760 er en oversikt over hendelser, utgivelser og personer med tilknytning til filosofi i 1760.
Andrea Tóth
Andrea Tóth (født 7. august 1981) er en ungarsk vannpolospiller.
Badminton under Panamerikanske leker 2011
Badminton under Panamerikanske leker 2011. Badminton var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om fem titler: single og double for både damer og menn og i mixed double. Canada ble beste nasjon med tre gullmedaljer.
Andrea Tóth
Hun representerte Ungarn under Sommer-OL 2004 i Athen, hvor laget hennes ble nummer 6.
Xiangshan (Huaibei)
Xiangshan (kinesisk: 相山区; pinyin: Xiàngshān Qū) er et bydistrikt i provinsen Anhui i Folkerepublikken Kina. Det ligger i byprefekturet Huaibei.
Det har et areal på 83 58 km² og teller ca. 330.000 innbyggere (2004).
Eg kjem likevel
Eg kjem likevel er et musikkalbum med Olav Stedje, utgitt i 1987.
Nigardsbrevatnet
Nigardsbrevatnet er en innsjø i Luster kommune i Sogn og Fjordane. Vannet er farget av det tilførte smeltevannet fra Nigardsbreen. Tilførselen av brevann gjør at vannet er svært kaldt hele året.
Margrethe Handeland
Margrethe Handeland (født 1979) er en norsk lokalpolitiker (Sp) som siden 2015 er ordfører i Hægebostad kommune.
Hermann Stefánsson
Hermann Stefánson (født 25. juli 1968 i Reykjavík) er en islandsk forfatter, musiker og poet. Hans roman Glemselen har blitt kalt et landemerke i islandsk litteratur. Hermann har skrevet mange bøker i mange kategorier, som han sier selv, at han ikke kan holde seg til noen bestemt kategori. Hans siste bøker er populære og han har blitt nominert til den islandske oversetterpris, «Íslensku bókmenntaverðlaunin» i 2015 for boken Leiðin út ¡heim.
Roger Engh
Roger Engh er en tidligere norsk fotballspiller.
Engh startet sin karriere i Eidanger Idrettslag, men dro til Odd Grenland i 1987 og var en av bærebjelkene i laget de neste ti årene. Han avsluttet karrieren sin i Pors Grenland, men er den dag i dag å finne i oppstillingen til Odds fjerdelag.
Philippa Roet
Philippa (de) Roet (født ca. 1346 død ca. 1387) var den andre datteren til Payne (Gilles) Roet av Hainault og først og fremst kjent som hustruen til den engelske forfatteren Geoffrey Chaucer.
Roger Engh
Han jobber i dag med Barn og Ungdom med adferd problemer
Philippa Roet
Philippa hadde en eldre søster Isabel som ble kanonesse av nonnekloster St. Waudru, Mons i Belgia etter nominasjon av Margarete II av Avesnes, hertuginne av Hainaut, søster av dronning Philippa av Hainault, hustru av kong Edvard III av England. Philippas yngre søster Katherine er den kvinnen som blir feiret i Anya Setons roman Katherine, og er mer kjent i historien som Katherine Swynford, elskerinne og til slutt tredje hustru til John av Gaunt, hertug av Lancaster.
Philippa kom til John av Gaunts husholdning en gang i 1372 da han ble gift med Costanza av Castilla hvis far Pedro eller Peter av Castillas fall senere ble emne for Chaucers skrifter, «O Worthie Pedro...» i Munkens fortelling i Canterbury-fortellingene.
Philippa og Geoffreys sønn, Thomas Chaucer, var en av de som støttet det nye regimet til John av Gaunts sønn Henrik IV som erobret tronen med makt fra sin fetter Rikard II. Sammen med sine fettere, Beaufortene (avkom av Katherine Swynford og John av Gaunt), hadde de en viktig rolle i befeste kong Henrik IVs regjering.
Philippas pensjon ble siste gang tatt ut en gang rundt 1386 og det er antatt at hun døde kort tid etter. Man mener at hun kan være begravd i East Worldham i Hampshire.
Traktor (tidsskrift)
Traktor er et underholdningsmagasin om traktorer som utgis seks ganger i året av forlaget Tun Media i Oslo. Marianne Røhme var sjefredaktør i bladet i perioden 2005-2012.
Dag Idar Jøsang var konstituert redaktør i 2007.
Iver K. Gamme er ansvarlig redaktør i bladet per 2013.
Bill Stepien
Bill Stepien (født 3. januar 1978) er en amerikansk politisk rådgiver som siden juli 2020 har vært valgkampsjef for Donald Trumps gjenvalgskampanje forut for presidentvalget i USA i november 2020. Han er medlem av det republikanske parti og var Director of Political Affairs i Det hvite hus fra 20. januar 2017 til 7. desember 2018.
Stepien var valgkampsjef for Chris Christies guvernørskampanje og var hans Deputy Chief of Staff før han ble oppsagt i 2014 etter at Christie sa han hadde mistet sin tillig til Stepiens dømmekraft.
Stepien overtok den 15. juli 2020 som valgkampsjef for Trump etter Brad Parscale.
Bent Sørmo
Bent Langåssve Sørmo (født 22. september 1996 i Levanger) er en norsk fotballspiller som spiller for.
Sørmo debuterte for A-laget til Levanger den 18. august 2012. Den 20. desember 2013 skrev han under for.
An Arabian Knight
An Arabian Knight er en amerikansk stum dramakomedie og eventyrfilm fra 1920, regissert av Charles Swickard. Hovedrollen spilles av Sessue Hayakawa.
Handling
En ung egypter kommer sine arbeidsgivere til unnsetning, en velstående europeisk familie, når de blir truet av en lokal kjeltring og gjengen hans.
Jordskjelvet i Skopje 1963
Jordskjelvet i Skopje i 1963 (makedonsk Скопски земјотрес 1963, Skopski zemjotres 1963) var et jordskjelv som fant sted ved Skopje i Den sosialistiske republikken Makedonia (i dag Nord-Makedonia), da en del av Jugoslavia, 26. juli 1963. Mer enn 1070 mennesker omkom, 3–4 000 ble skadet, og over 200 000 ble hjemløse.
Jordskjelvet målte 6,1 på momentmagnitudeskalaen (tilsvarer 6,9 på richterskalaen) og oppstod kl. 05.17 lokaltid i Skopje. Skjelvet varte i om lag 20 sekunder og kunne merkes langs hele Vardardalen.
Vaal (elv)
Vaal er den største bielva til Oranje i Sør-Afrika. Elva har sin kilde i Drakensberg-fjellene i iMpumalanga øst for Johannesburg og rundt 30 km nord for Clarens i Freistata ved en kilde kjent som Ash. Den flyter så sørvestover til den møter Oranje sørvest for Kimberley i Noord-Kaap. Den er 1 120 km lang og utgjør grensen mellom iMpumalanga, Gauteng og Bokone Bophirima på sin nordlige bredde og Freistata på sin sørlige.
Navnet Vaal kommer fra nederlandsk (senere afrikaans) og betyr «blek», noe som henspiller på den gråaktige fargen på vannet, særlig i flomperioden da den fører med seg mye slam. Historisk utgjorde elva grensen mellom to boer–republikker, og senere provinser, Transvaal og Oranjefristaten. Det geografiske navnet Transvaal kommer fra navnet på elva og betyr «bortenfor Vaal». Dette var i forhold til Kappkolonien og Natal som var de viktigste områdene for europeisk bosetning på den tiden og som lå sør for Vaal.
Moseveien (Ringerike)
Veien ligger helt nord i Hallingby, på vestsiden av E16. Den er en sidevei til Gamle Ådalsvei, østover fra denne, og ligger mellom Gamle Ådalsvei og E16. Veien går i en U, og både starter og ender i Gamle Ådalsvei. Veien består av eneboliger, og ligger cirka 158 meter over havet.
Whynter Lamarre
Whynter Lamarre (født 14. januar 1979) er en canadisk vannpolospiller.
Vaal (elv)
Det tas ut vann til industriens behov i Greater Johannesburg Metropolitan Area og en stor del av provinsen Freistata. Som del av Vaal–Hartz-prosjektet er den en betydelig kilde for vann til irrigasjon. Vann trukket ut fra Vaal støtter 12 millioner konsumenter i Gauteng. Den største magasindammen er Bloemhofdemningen.
Whynter Lamarre
Hun representerte Canada under Sommer-OL 2004 i Athen, hvor laget hennes ble nummer 7.
Vaal (elv)
Wilge er ei østlig sideelv som renner nordover fra Drakensberg og som etter 100 km munner ut i Vaal sør for Johannesburg, ved Vaal-demningen. Dette er den ene av de to store demninger i vassdraget og ligger 100 km nedenfor den øvre Sterkfontein-demningen der elva starter. Denne inngår i Drakensberg vannkraftverk som er en gruppe av fem sammenhengende pumpekraftverk nær grensen til Lesotho. Drannsberg-komplekset består av ett reservoar i Wilge, og fire reservoarer i elva Tugela på andre sida av vannskillet i Drakensberg, Tugelarenner ut i Indiahavet. Hver av sidene får overført vannmasser med effekt 1 000 MW, hvorav den delen som kanaliseres gjennom Wilge settes i produksjon både i Drakensberg vannkraftverk og i Vaal-demningen. Tugela-Vaal-vannsystemet er bundet sammen med kanaler.
Henry A. Gleason
Henry Allan Gleason (1882-1975) var en amerikansk økolog, botaniker og taksonom. Han erkjent for sin teori om individualistisk eller åpne samfunn innenfor økologisk suksesjon. Dette i motsetning til Frederic Clements' konsept om at økosystemer utvikles mot en klimaksfasen. Hans ideer ble i stor grad avvist mens han levde. Imidlertid ble hans teorier sett på med større interesse fra siste halvdel av 1900-tallet.
Bakgrunn og utdannelse
Gleason ble født den 2. januar 1882 i Dalton city, Illinois. Han begynte med studier i botanikk i en alder av 13 år og allerede da han gikk på high school fikk han trykket en artikkel i The American Naturalist. Senere i utdannelsesløpet ble han påvirket av økologen Frederic Clements (1874–1945) og av andre som hadde grunnlagt økologi som fagfelt i USA. Etter at han fullførte sin masteroppgave ved University of Illinois, fortsatte han med en PhD-grad i biologi ved Columbia University i 1906. Han ble dermed spesialisert innenfor taksonom med Nathaniel Lord Britton som veileder. Etter dette underviste han ved University of Illinois og University of Michigan, deretter tilbrakte han ett år på Philippines, Java og Ceylon for å studere tropisk vegetasjon.
Gleason vokste opp i den delen av USA hvor økologi utviklet seg som vitenskap. Hans interesse for vegetasjon og arbeid innenfor økologi var påvirket området han vokste opp, nemlig i grenseområdene mellom prærie og skog.
Da han flyttet til Michigan i 1910 traff han Eleanor Mattei, som han senere ble gift med.
Gleason giftet seg med Eleanor Theodolinda Mattei, datter av den Sveitsisk-Amerikanske vinmakeren Andrew Mattei. De møttes på et dampskip da Gleason var på en botanisk ekspedisjon, mens Mattei var å ta en grand tour i verden etter sin eksamen fra Mills College. Deres eldste sønn, Henry Allan Gleason Jr. (1917-2007), ble lingvistikker og professor ved University of Toronto. Deres andre sønn, Andrew Gleason (1921-2008), ble matematiker og professor ved Harvard University.
Liv og virke
Gleason underviste i botanikk ved University of Illinois fra 1901 til 1910. Her arbeidet han sammen med Stephen Forbes, på det som da var det viktigste forskningsmiljøet innenfor økologi i USA. I 1910 fikk han en stilling ved University of Michigan, hvor han ble frem til 1919. Deretter fikk han nytt arbeid ved New York Botanical Garden, hvor han drev med taksonomi. I perioder var han også leder. Denne stillingen hadde han helt til han ble pensjonist i 1951.
I sitt arbeid var Gleason spesielt opptatt av økologi, og bygde videre på det som de ideene som de tidligere amerikanske forskerne hadde kommet opp med. Imidlertid begynte han å stille spørsmål ved deres ideer og konsepter. Spesielt var han tvilende til Clements forskning, noe som førte til kontroverser og polarisering innenfor fagfeltet. Gleason omtalte i den forbindelse seg selv som «økologisk fredløs». Spesielt var han skeptisk til konseptene om vegetasjonstyper (plantesamfunn), suksesjon, klimakssamfunn, økologisk kontroll og biogeografi. Disse konseptene mente han stod i motstrid til det han kunne observere ute i naturen.
Til tross for at Gleason var kritisk til konseptet om vegetasjonstyper, avviste han det heller ikke. Han fikk imidlertid mye motbør for sitt arbeid innenfor økologi, noe som kan ha fått han til å heller konsentrere seg om taksonomi i sin senere karriere.
Chenchuer
Chenchuer også kalt chenchuvaru er en folkegruppe som lever i tre områder i delstaten Andhra Pradesh i India. De taler en dialekt av telugu. Tradisjonelt levde chenchuene av skogen, sanket honning, rot- og knollvekster, samt utnyttet treslaget tamarind. Levesettet var halvnomadisk, men folket har etter hvert gått over til å bli fastboende og drive med jordbruk eller lønnsarbeid. Chenchuene bekjenner seg til hinduismen. I 2001 ble chenchuene folketalt til 49,232 i delstaten Andhra Pradesh. Chenchufolket har status som anerkjent urfolk, scheduled tribe, i Andhra Pradesh.
Petr Esterka
Prest
Fra 1974 til 1995 tjenestegjorde han i US Air Force. I 1978 viet han seg til å virke blant tsjekkerne i USA og Canada og fra 1994 også i Australia.
Biskop
Da han vendte tilbake til sitt tsjekkiske hjemland, ble han utnevnt til hjelpebiskop i Brno og titulærbiskop av Cefala av pave Johannes Paul II den 5. juli 1999. Han ble bispeviet av biskop Vojtěch Cikrle, biskop av Brno. Medkonsekratorer var den apostoliske nuntius erkebiskop Giovanni Coppa, og erkebiskopen av Olomouc, Jan Graubner. Han beholdt tilsynet med sjelesorgen blant tsjekkiske katolikker i utlandet.
Den 9. desember 2013 innvilget pave Frans hans aldersbetingede avskjedssøknad.
Esterka døde i Anaheim i California i august 2021, og ble gravlagt i hjemlandet.
Henry A. Gleason
Vegetasjonstyper og plantesamfunn
Gleason mente at om vegetasjonstyper eksisterer, så var de i så fall individualistiske og forskjellige fra område til område, selv i områder der de samme plantene finnes. Han var overbevist om at planter er fordelt tilfeldig, i det minste innenfor små områder. Blant annet argumenterte han med at vegetasjon, slik som en observerer den i naturen, varierer kontinuerlig og at det er umulig å identifisere periodiske mønstre av sammenhørende planter.
Gleason avviste også monoklimaksteorien, det vil si at hver region har et klimakssamfunn som alle plantesamfunn utvikler seg mot. Sentralt i begrepet er teorien om suksesjon, som går ut på at sammensetningen av plantearter som vokser på et sted forandres etter som konkurranseforholdene endres over tid. Den tidligste fasen i en suksesjon er pionersamfunn, der små planter som gress sprer seg. Etter en tid tar større planter som trær over, men disse skygger for gresset som ikke lenger trives og dermed får mindre utbredelse. Klimakssamfunn er det siste og endelige stadiet. I moderne forståelse av dette vil en se på klimakssamfunnet som et teoretisk tilfelle, som bare sjeldent opptrer i virkeligheten. Årsaken er at klimaendringer, stadige forstyrrelser av dyr og naturkatastrofer hele tiden setter utviklingen tilbake til tidligere stadier.
I 1910- og begynnelsen av 1920-årene var Gleason en av de mest aktive økologene i Nord-Amerika som gjorde feltundersøkelser. Samtidig var dette perioden da planteøkologi ble institusjonalisert som et eget akademisk felt i USA. Fra midten av 1920-årene sluttet han å arbeide med økologi, istedenfor falt interessen på taksonomi og systematikk. Imidlertid utga han noen viktige vitenskapelige artikler i siste del av sin karriere.
Etter andre verdenskrig oppstod det uenighet om den grunnleggende natur for vegetasjon og dens oppbygging. Mange yngre amerikanske økologer ble interessert i forskning for å revurdere Gleasons ideer. I 1950-årene ble det gjort omfattende feltstudier, der spesielt John Curtis med studier i Wisconsin og Robert Whittaker med studier i Great Smoky Mountains var ledende. Disse studiene dannet grunnlag for igjen å ta fram den individualistiske hypotesen.
Taksonomi
I sitt arbeid som taksonom for New York Botanical Garden reiste Gleason rundt og samlet planter. Han ble spesielt opptatt av botanikk i tropiske områder i Amerika, og spesialiserte seg på den store familien av melastomataceae. En gruppe planter som engasjerte ham resten av karrieren.
Et større arbeid han gjorde i årene i New York var en revisjon av floraen Illustrated Flora of the Northeastern United States. Denne ble utgitt i 1952. Senere utga han noen artikler om melastomataceae. Han var også forfatter av boken Manual of Vascular Plants of Northeastern United States and Adjacent Canada i 1963 sammen med Arthur Cronquist og The Natural Geographyof Plants i 1964. Den siste boken var et forsøk på å sammenfatte hans teorier og gjøre dem tilgjengelig for et større publikum.
Elektro-optisk sensor
Elektro-optiske sensorer er elektroniske detektorer som konverterer lys, eller en endring i lyset,til et elektronisk signal. Disse sensorene er i stand til å oppdage elektromagnetisk stråling fra den infrarøde opp til den ultrafiolette bølgelengder. De blir brukt i mange industri- og forbrukerorienterte programmer, for eksempel:
Henry A. Gleason
Ettermæle
Først etter sin død ble Gleason beskrevet som en banebrytende forsker som ikke lot seg overbevise av tidligere godtatte sannheter. Han var tvert om skeptisk og ville teste deres ideer.
I siste halvdel av 1900-tallet fikk Gleasons arbeid og vektlegging av individer dannet grunnlag for det noen forskere kalte en «ny økologi». Denne nye økologien avviser orden og system og understreker kaos, tilfeldighet, usikkerheten og uforutsigbarheten i naturens systemer. Disse økologene oppfordret til en adaptiv ressurs- og miljøpolitikk som er fleksible i møte med uforutsigbare endring i naturmiljøet.
Elektro-optisk sensor
Typer av optiske sensorer og brytere
Det er mange forskjellige typer optiske sensorer, den mest vanlige typene er:
Optisk brytere er vanligvis brukt i optiske fibre, der den elektro-optiske effekten blir brukt til å slå sammen en krets til en annen. Disse bryterne kan bli implementert med mikroelektromekaniske systemer eller piezoelektriske systemer.
Opptakten til Vietnamkrigen
Opptakten til Vietnamkrigen kan tidfestes til perioden mellom 1954 og 1960, det vil si i perioden etter avslutningen av Den første indokinesiske krig og den etterfølgende Genève-konferansen og fram til Vietnamkrigen bryter ut med større kraft rundt årsskiftet 1959/1960.
Kvadraturen (Kristiansand)
Kvadraturen er bebyggelsen i sentrum av Kristiansand som i hovedtrekk er anlagt etter byplanen som Hans Jacobsen Schiørts utformet på oppdrag av Kristian IV. Grunnleggelsesbrevet ble signert den 5. juli 1641, året etter ble den første reguleringsplan utarbeidet, og ble godkjent av kongen 6. mai 1642.
Øyvind Berntsen
Øyvind Berntsen (født 25. november 1962) er en norsk tidligere badmintonspiller som representerte Kristiansand BK.
Ronda Rousey
Ronda Rousey (født 1. februar 1987) er en amerikansk judoka, MMA-utøver og skuespiller.
Kvadraturen (Kristiansand)
Området tilhørte gårdene Eg og Grim og var en sandslette dekket med furuskog. Det ble kalt Sanden eller Grimsmoen. Bosettingen var før byen ble grunnlagt konsentrert om laste- og losseplasser på Lund langs Otra eller Torridalselven og langs Topdalsfjorden, ved Odderøya og Flekkerøy havn (Møvik/Kroodden).
Ronda Rousey
Hun representerte USA under Sommer-OL 2004 i Athen, der hun ble utslått i omspillet. Hun tok bronse under Sommer-OL 2008.
Øyvind Berntsen
Han vant fem NM-gull i perioden 1984–1988. Han vant kongepokalen i 1985.
Opptakten til Vietnamkrigen
Genève-konferansen
Etter at fredskonferansen i Genève i 1954 avsluttet Den første indokinesiske krig, trakk Frankrike seg ut av Fransk Indokina og Vietnam ble midlertidig delt i to med en demilitarisert sone.
Kvadraturen (Kristiansand)
Byplanen skisserte et sentrum med 54 rektangulære kvartaler med fem langgater og åtte tverrgater. Alle gatene var like brede, 24 alen, mens kvartalene var 96 alen brede og 192 alen lange. Planen omfattet dermed et område som var 1 272 alen langt og 1 056 alen bredt og den skisserte kvadraturen dekket nesten hele sandflaten vest for Otras utløp.
Opptakten til Vietnamkrigen
Nord-Vietnam
Viet Minhs hadde hatt en avgjørende betydning i krigen mot franskmennene. Samtidig ble Ho Chi Minh oppfattet ikke bare som en kommunistleder, men også som en mer nasjonalistisk og selvstendig leder enn politikerne i sør.
Kvadraturen (Kristiansand)
Det var kvartalene langs Otra og Øster- og Vesterhavna som ble bebygd først og i 1666, da Kristiansand ble garnisonsby, hadde den 230 hus med ca. 1 500 beboere. Fremdeles var området midt på sandmoen dekket av furuskog. Den ble hugd i 1685, men på begynnelsen av 1800-tallet var det ennå store, ubebygde løkker midt i Kvadratuen.
Opptakten til Vietnamkrigen
Nord-Vietnam
Viet Minh hadde kontroll over neste hele det nordlige Vietnam, bortsett fram Hanoi og et området rundt byen. Samtidig sto det også militære styrker i den nyopprettede staten Sør-Vietnam, selv om rundt 90,000 Viet Minh-soldater ble evakuert nordover. Men fortsatt ble mellom 5,000 og 10,000 kadre ble igjen i sør, de fleste av dem med ordre om å endre fokus til politisk agitasjon og politisk virksomhet. Den første organiserte FNL-virksomheten, «Saigon-Cholon fredskomite», ble grunnlagt i 1954 for å stå for lederskapet for denne gruppen av kadrene i sør. Andre navn som slike grupper fikk, indikerte at det var religiøse grupper. Slike grupper til å fronte motstandsarbeidet vble etter hvert så utbredt at bevegelsens virkelige lederskap forble ukjent til lenge etter at krigen var over, og dette ga grunnlaget for uttrykket «Det ansiktsløse Vietcong». .
Harald Hille
Harald Bjerke Hille (født 1. mars 1921, død 7. august 2020 ) var en norsk arkitekt. Han var partner i selskapet Hille Melbye Arkitekter.
Kvadraturen (Kristiansand)
I dag er Kvadraturen en del av bydelen Kvadraturen/Eg som har (per 1. januar 2015) 5 750 innbyggere.
Steder
Baneheia er et stort skogsområde nord for Kvadraturen som brukes som turområde og ligger imellom Grim og Eg.
Bystranda er en strand som ligger med Tangen. Aquarama er en innendørs badeland og ligger mellom Bystranda og Scandic Hotel Bystranda. Palmesus er en strandfestival som holdes hvert år på Bystranda.
Tabellen viser delbydelene i Kvadraturen og nabolagene og befolkningen i delbydelene.
Shopping
Markens gate er hovedgågaten i Kristiansand. Gaten ligger med torvet og rådhusplassen i Kristiansand ved Domkirken. Øvre Markens er nord for Henrik Wergelandsgate hvor veien krysset, midtre Markens blir ikke krysset av noen traffikerte veier før Tollbodgata, sør for Tollbodgata fortsetter Markens som Nedre Markens. Det er døgnåpne butikker ved Tollbodgata.
Sandens senter og Torvkvartalet ligger ved Nedre Markens og Slottet Shopping senter ligger i enden av Øvre Markens. Lillemarkens er en innendørs gågate.
Utdanning
Kvadraturen skolesenter er den største videregående skolen på Sørlandet og har over 1500 elever. Skolen ligger i Tollbodgata og er den ensete skolen i Kristiansand med elektrolinje. Skolen ble bygd i 1875 og startet som søndagsskole.
Tangen videregående skole ligger på Tangen og har over 1000 elever. I 2009 ble skolen flyttet og oppgradert. Det er den eneste offentlige videregående i Kristiansand med media- og kommunikasjonslinje.
Harald Hille
Hille utdannet seg til arkitekt i Zürich, og tilbake i Norge etablerte han eget arkitektkontor i 1955. I 1985 gikk han i kompaniskap med Harald Melbye, og firmaet fikk navnet Arkitektkontoret Hille+Melbye AS. I 2002 byttet det navn til Hille Melbye Arkitekter AS.
I 1985 fikk Hille Betongtavlen sammen med Odd Østbye for Snarøya kirke.
Kvadraturen (Kristiansand)
Utdanning
Noroff videregående skole er en privat media- og kommunikasjonsskole som ligger i Elvegata. Den ligger mellom Kvadraturen skolesenter og Tangen videregående skole.
Tordenskjoldsgate skole er den eneste barneskolen i Kvadraturen. Skolen har over 27 forskjellige nasjonaliteter. De nærmeste ungdomsskolene ligger på Grim og Lund.
Transport
E18 starter og slutter i Kvadraturen med Vesterveibroen og den nye høybroen. E18 går etter broen inn i Baneheitunnelen og ut over Otraelven med Oddernesbrua til bydelen Lund. Det er en firefelts motorvei og hovedveien til østsiden av Kristiansand og Oslo.
E39 starter i havnen der ferjene fra Danmark legger til, og går videre fra hvor E18 slutter/starter, fortsetter så gjennom Kolsdalen, og inn i tunnel med avkjørsel, mens motorveien fortsetter som fylkesvei 456 til Vågsbygd. Fra avkjørselen under Hannevikåsen, fortsetter E39 mot nabokommunene Songdalen og Søgne og videre til Stavanger.
Riksvei 9 starter i rundkjøringen under Vesterbroen ved Vestre Strandgate og Fylkesvei 471 og går mot og igjennom bydelen Grim.
Fylkesvei 471 er en fylkesvei som går igjennom Kvadraturen med Vestre Strandgate og Dronningens gate til Lundsbroa.
Kristiansand havn har daglige ferjeforbindelser til Hirtshals, Danmark.
Kristiansand stasjon ligger i Kvadraturen, den er den eneste stasjonen i Kristiansand kommune som er i bruk idag. Stasjonen har daglig flere togforbindelser til Oslo S og Stavanger stasjon.
Kristiansand rutebilstasjon er hovedbussterminalen i Kristiansand og har daglige busser til Oslo, Stavanger, Arendal, Mandal, Evje og en rekke andre Sørlandsbyer. Noen av bybussene går innom rutebilstasjonen.
Bybusser i Kristiansand er operert av Nettbuss Sør og Agder Kollektivtrafikk. Bybussene stopper på byterminalene i gatene Henrik Wergelandsgate og Tollbodgata. Bussene stopper også flere steder i Kvadraturen før de fortsetter til sin destinasjon. Linje 12 går til Eg og sykehuset i Kristiansand, den kommer fra Kjos Haveby i Vågsbygd.
Opptakten til Vietnamkrigen
Viet Cong/FNL
FNL, forkortelse for Front National de Libération (vietnamesisk Mặt Trận Giải Phóng Miền Nam Việt Nam, «Den nasjonale front for frigjøringen av det sørlige Vietnam») ble også, særlig tidlig i konflikten bare omtalt som Viet Cong) var den fremste opprørsbevegelse i Sør-Vietnam. Benevnelsen Việt cộng var en betegnelse som ble brukt av motstanderne, og dukket for første gang opp i aviser i Saigon tidlig i 1956. Dette er en sammendragning av betegnelsen Việt Nam Cộng-sản, («vietnamesiske kommunister»), eller eventuelt Việt gian cộng sản («kommunistiske forrædere mot Vietnam»).
FNL fremstilte seg selv som en nasjonal front sammensatt av forskjellige grupper mot regjeringen i Saigon, men det etter krigen er vedgått fra Hanois side, blant andre av Trần Văn Trà som i lange perioder var FNLs øverstkommanderende, at FNL var under stram styring og kontroll av Hanoi og det nordvietnamesiske kommunistpartiets politbyrå.
Sør-Vietnam
I sør fjernet Ngô Đình Diệm tidligere keiser Bao Dai i 1955 ved å bli valgt til president etter et noe tvilsomt valg, hvor han blant annet fikk 133% av stemmene i Saigon. Det politiske miljøet i sør ble mer forbundet med det franske kolonistyret. Det var derfor en forventning hos begge parter at Ho Chi Minh ville vinne valget. Diem nekte å avholde dette valget, under henvisning til at Sør-Vietnam ikke hadde undertegnet Genève-avtalen, og startet deretter forfølgelse av den kommunistiske opposisjonen i landet.
Diệm erklærte Sør-Vietnam selvstendig under det offisielle navnet Việt Nam Cộng Hòa («Republikken Vietnam»). Ut fra en frykt for en videre kommunistisk ekspansjon, ga USA både militær og økonomisk støtte til Sør-Vietnam, sendte rådgivere både i organiseringen og administrasjon av landet, og i utviklingen av landets infrastruktur. De øvrige politiske og religiøst baserte militsene i sør, blant annet fra Cao Dai ble knust.
Åpen grense
I 300 dager, fram til 18. mai 1955 var grensen mellom nord og sør åpen, slik at folk fritt kunne flytte til den delen av landet de ønsket å bo i. Dette førte til en flyktningstrøm på mellom 800,000 og en million nordvietnamesere fra nord til sør, for en stor del av katolikker som fryktet religiøs forfølgelse under kommunistene. 310,000 av disse ble evakuert gjennom under Operasjon Passage to Freedom, organisert av United States Navy i oktober 1954.
Valg av strategi
Sør-Vietnam, under ledelse av Ngô Đình Diệm vendte i 1956 oppmerksomheten mot de kommunistiske gruppene, etter å ha slått ned andre opposisjonelle, både politiske og religiøse grupper. Etter få måneder ble FNLs grupper presset tilbake til mer fjerne utkantområder, og de siste franske soldatene forlot Vietnam i april 1956. I mars samme år presenterte det sørvietnamesiske kommunistlederen Lê Duẩn en plan med navnet «Veien til sør» for militær infiltrasjon til de andre medlemmene av politbyrået i Hanoi. I Lê Duẩns plan ble det tatt høyde for at det ville bli en militær konfrontasjon med USA, gitt forholdene under Den kalde krigen. Men Folkerepublikken Kina og Sovjetunionen var motstander av en slikk militær konfrontasjon på denne tiden rett etter Koreakrigen og Lê Duẩns plan ble avvist og kommunistene i sør måtte begrense seg til økonomisk kamp. Lederskapet ble delt i to fraksjoner, «Nord først», altså pro-kinesisk, ledet av Trường Chinh og en «Sør først», ledet av Lê Duẩn.
Etter hvert som splittelsen mellom Kina og Sovjetunionen økte, ble Hanois strategi å spille disse ut mot hverandre, og tiltak ble iverksatt for å tilrettelegge for militær infiltrasjon i sør i desember 1956. I prinsippet sluttet Hanoi seg til Lê Duẩns plan, men forutsatte internasjonal støtte og en modernisering av Vietnams folkehær og styrkene som sto i sør. Dette skulle etter planen være på plass innen 1959. President Hồ Chí Minh sto for at vold var siste utvei. Nguyễn Hữu Xuyên ble satt inn som militær øverstkommanderende i sør, og erstattet Lê Duẩn, som ble genralsekretær i kommunistpartiet i Hanoi. Dette innebær en reduksjon av Hồ Chí Minh som hadde foretrukket den mer moderate Võ Nguyên Giáp som var allerede i regjeringen. I en tale 2. september 1957 gjentok Hồ «Nord først»-linjen, med økonomisk kamp. I november samme år reiste Hồ sammen med Lê Duẩn til Moskva og fikk støtte til en mer militant linje. etter at den sovjetiske selvtilliten hadde blitt styrket etter de to vellykkede «Sputnik»-utskytingene.
Væpnet kamp
En rekke tiltak for å «utrydde forrædere», eller «væpnet propaganda» begynte i april 1957. En rekke drap ble etter hvert kjent og i oktober 1957 var det en rekke bombeeksplosjoner i Saigon som skadet 13 amerikanere. Tidlig i 1958 ble det etablert «sikre områder» for logistikk for militære aktiviteter i Mekongdeltaet og i byområder. I juni samme år ble det etablert en kommandostruktur for det østlige Mekongdeltaet.
Det nordvietnamesiske kommunistpartiet vedtok en «Folkets krig» i sør på sin sesjon i januar 1959, og denne beslutningen ble bekreftet av politbyrået i mars. I mai 1959 ble det etablert en gruppe for å oppgradere og videreutvikle Ho Chi Minh-stien, og de første leveransene ble levert i august samme år. Det ble etablert en felles militær kommando, med hovedkvarter i Tây Ninh-provinsen, rett ved grensen til Kambodsja. I september 1959 ble to kompanier fra Sør-Vietnams hær overfalt og dette var den første militære aksjonen som involverte større enheter. og ble av kommunistene betraktet som begynnelsen av den «væpnede kampen». en rekke opptøyer som startet i provinsen Bến Tre i Mekongdeltaet i januar 1960 etablerte en rekke «frigjorte soner» hvor det ble etablert lokalt FNL-styre.
Vietnamkrigen begynner
I 1960 var den politiske splittelsen mellom Folkerepublikken Kina og Sovjetunionen blitt til en politisk rivalisering, og dette gjorde kineserne mer innstilt på å støtte Hanois kamp i sør. For den kinesiske lederen Mao Zedong ble militær assistanse til Nord-Vietnamen måte å vise fram sitt «anti-imperialistiske» arbeid, både på den innenrikspolitiske og den utenrikspolitiske scenen. Rundt 40,000 kommunistiske soldater innfiltrete i sør i årene 1961 til 1963. FNL økte raskt sin styrke og anslagsvis 300,000 ble innrullert i støttegrupper tidlig i 1962. Forholdstallet mellom FNL-soldater og de sørvietnamesiske styrkene endret seg raskt fra forholdet 1 til 10, til forholdet 1 til 5 i løpet av et år.
Lieshan
Lieshan (kinesisk: 烈山区; pinyin: Lièshān Qū) er et bydistrikt i provinsen Anhui i Folkerepublikken Kina. Det ligger i byprefekturet Huaibei.
Det har et areal på 233,336 58 km² og teller ca. 250.000 innbyggere (2004).
Duji
Duji (kinesisk: 杜集区; pinyin: Dùjí Qū) er et bydistrikt i provinsen Anhui i Folkerepublikken Kina. Det ligger i byprefekturet Huaibei.
Det har et areal på 230 58 km² og teller ca. 330 000 innbyggere (2004).
Fylket er delt i en større del og en vesentlig mindre eksklave i nord.
Storkobbe
Storkobbe (Erignathus barbatus), også kalt blåsel eller bartesel, er en av de største selene i norske arktiske farvann. De er godt kjent på grunn av de lange bartene. Storkobben kan bli opptil 3,75 m lang, og veie opp mot 400 kg, men gjennomsnittlig veier de rundt 230 kg.
Storkobben opptrer stort sett alene i de isfylte delene av Barentshavet, som regel i drivis, men sjelden blir den observert nedover langs norskekysten. Storkobbene kaster (føder) om våren og selungen veier rundt 35-40 kg og etter tre uker dieperiode veier selungene rundt 100 kg. Storkobbene har en komplisert diett der de spiser alt fra bunndyr til fisk, og da spesielt polartorsk. Etter at ungen er ferdig diet, kommer paringsperioden der de voksne hannene skaper en undervannslyd («sang») for å tiltrekke seg hunnene. Storkobbene kan leve i 25–30 år i naturen, og tilhører de ekte selene (Phocidae). Storkobben, eller blåsel som den også kalles, har fått navnet sitt på grunn av de lange bartene den har rundt munnpartiet. Disse barten fungerer som et føleorgan i vannet, og hjelper selene med å finne mat. Selv om storkobben kan veie opp mot 400 kg, er den en ganske sky og forsiktig sel, og trekker seg som regel unna når den kommer i nærheten av mennesker.
Fylogeni
Kladogrammet over viser slektskapet mellom de eksisterende artene i selfamilien.
2. etappe av Giro d’Italia 2020
2. etappe av Giro d'Italia 2020 gikk fra Alcamo til Agrigento 4. oktober 2020.
Diego Ulissi vant etappen.
Dream a Little Dream
Dream a Little Dream er et musikkalbum med Cass Elliot, utgitt i oktober 1968. Dette er hennes debutalbum som soloartist.
.io
.io er British Indian Ocean Territorys nasjonale toppnivådomene (ccTLD) for internett.
Internasjonaliserte domenenavn kan også registreres (se detaljer).
Eksterne lenker
Toppdomän
Rachel Riddell
Rachel Riddell (født 5. september 1984) er en canadisk vannpolospiller.
Stend videregående skole
Stend videregående skole er en fylkeskommunal videregående skole på Stend hovedgård i Fana bydel i Bergen, grunnlagt i 1866 som Søndre Bergenhus Amts Landbrugsskole. Skolegårdsbruket utgjør ca. 2000 dekar inkludert Fana prestegård som er paktet til 2030.
Utdanningstilbud
Skolen er også knutepunktskole for elever med behov for tilrettelagt opplæring.
Historie
Hovedbygningen er et praktbygg formet som en hestesko og er fra 1681. Bygget ble de første årene nyttet som skolebygning med internat for elevene, og senere benyttet som boliger for tilsatte ved skolen. Bygget er i senere år restaurert og nå disponert av Hordaland teater. I 1900 ble nytt skolebygg med internat oppført. Dette var også et praktbygg, men det ble dessverre revet i 1950-åra og erstattet med dagens skolebygning. Driftsbygningen ble bygd i 1875, og den rommer idag blant annet treverksted og traktorgarasjer. Ny driftsbygning ble bygd i 1960 og denne ble revet og erstattet med dagens driftsbygning i 1988.
Spania under Paralympiske vinterleker 2002
Spania deltok i de Paralympiske vinterleker 2002 i Salt Lake City, USA, fra 9. til 18. mars 2002.
Før lekene i Salt Lake City 2002 hadde Spania vunnet 26 medaljer (10 gull, 9 sølv og 7 bronse) fra 5 vinterleker siden 1984.
Kandidaten (TV-serie)
Kandidaten er en norsk reality-serie med Inger Ellen Nicolaisen som gikk på TVNorge i 2005. Her skulle 14 deltakere (kandidater) konkurrere om en lederstilling i frisør-konsernet Nikita. Serien ble ledet av Nicolaisen og hun hadde makt over hvem som skulle gå videre. Deltakerne ble delt i et jentelag og ett guttelag. Etter hver oppgave fikk en på det tapende laget sparken. De to siste gikk til finalen. Vinneren skulle få ansvaret med å bygge opp en helt ny Nikita-kjede som skulle drive med hudpleie og få en årslønn på en million kr.
Programmet gikk på mandager og var en norsk versjon av den amerikanske reality-serien The Apprentice med Donald Trump.
Seertall
Serien ble en moderat seersuksess og ble i snitt fulgt av 250 000 (Finalen ble sett av 372 000). Aller best traff serien kvinner mellom 20 og 34 år. I denne gruppen oppnådde serien en andel på 32,6 prosent av seerne.
Produksjon
I overkant av 2000 søkte om å få delta i programmet. En av Nicolaisens nærmeste medarbeidere i programmet var Marianne Berg-Hanssen. Hun hadde jobbet i Nikitakonsernet i flere år, og var med på utvelgelsesprosessen.
Innspillingen foregikk høsten 2004 og ble avsluttet 6. desember. Finalen var todelt, der siste del ble sendt direkte fra Oslo Plaza med 400 publikummere.
De to lagene fikk varierte oppgaver. Disse gikk ut på å lede en restaurant, lage reklame, fremskaffe en vare til rimeligst pris, drive hvert sitt IKEA-varehus, utvikle en prototype for nytt leketøy, arrangere begivenheter og selge flybilletter. De to siste deltakerne skulle i finalen drive hvert sitt SAS-hotell og fikk velge med seg to didligere deltakere som sine assistenter. Lagene ble vanligvis vurdert etter inntjening eller hvordan de gjennomførte en oppgave.
Den nye hudpleie-kjeden
Nikita Relax, som var navnet på Nikita-kjeden for hudpleie og velvære ble ingen suksess. Brettville var med på å etablere to slike Nikita Relax-salonger, men etter knapt to år ble begge nedlagt. Bretteville gikk ut i fødselspermisjon året etter at hun vant.
Tor Gunnar Johnsen
Tor Gunnar Johnsen (født 13. oktober 1971) er en tidligere norsk fotballspiller. Som aktiv spiller spilte han for Nardo, Rosenborg, Molde, Kongsvinger og Odd Grenland, og vant cupen med Molde og Odd. I forbindelse med sistnevnte cupseier i 2000 skadet Johnsen seg og la deretter fotballstøvlene på hylla. Johnsen er kjent som den eneste Odd-spilleren gjennom tidene med egen fanklubb.
Johnsen er far til fotballspillerne Dennis Tørset Johnsen og Mikael Tørset Johnsen.
Hermann von Hanneken
Hermann Konstantin Albert Julius von Hanneken (født 5. januar 1890 i Gotha i Thüringen i Tyskland, død 22. juli 1981 i Herford i Nordrhein-Westfalen) var en tysk general og øverstkommanderende for de tyske styrker i Danmark fra oktober 1942 til januar 1945.
Han ble etter krigen stilt for retten i Danmark, men ble frikjent.
Bakgrunn
Han var sønn av den prøyssiske oberst Hermann von Hanneken (1847–1899) og Hertha von der Lancken (1856–1914), som stammet fra huset Plüggentin på Rügen.
Von Hanneken giftet seg første gang den 27. september 1911 i Dessau med Anna-Maria Gräfin von Hacke. Hun døde 1½ måned senere, og von Hanneken giftet seg igjen den 26. juni 1915 i Berlin med Celia-Cicita von Soest (9. oktober 1891 i Berlin–27. januar 1981 i Herford): Hun var datter av fabrikkeier Hermann von Soest og Almaria Kuschke-Heinersdorf.